הרכישה האחרונה של לייבפרסון עדיין לא הצליחה להעביר אותה לרווחיות - דו"חות Q4 - TheMarker
הרכישה האחרונה של לייבפרסון עדיין לא הצליחה להעביר אותה לרווחיות
בסיכומה של כל שנת 2014 לייבפרסון הציגה הכנסות של 209.9 מיליון דולר - עלייה של 18% לעומת 177.8 מיליון דולר ב-2013
מפתחת פתרונות הצ'אט מצליחה לרשום עליות בשורת ההכנסות – אך ברווח הנקי החברה עדין נמצאת במומנטום שלילי – שעל פי התחזית יימשך לתוך 2015.
מפתחת פתרונות הצ'אט לייבפרסון מרעננה דיווחה הבוקר על תוצאותיה הכספיות – שעומדות בצל הרכישה האחרונה של החברה, Contact At Once האמריקאית ב-65 מיליון דולר, בנובמבר 2014. החברה שמניותיה נסחרות הן בת"א והן בנאסד"ק סובלת נחלשת לאחרונה ולראייה מניית החברה השילה 25% מערכה מתחילת 2015.
מנכ"ל לייבפרסון, רוב לוקאסיוצילום: עופר וקנין
הכנסות החברה ברבעון הרביעי אומנם צמחו ב-24% והסתכמו ב-58.2 מיליון דולר, לעומת הכנסות של 46.9 מיליון דולר ברבעון המקביל אשתקד בהתאם לציפיות האנליסטים, אך בשורה התחתונה ההפסד הנקי גדל והסתכם ב- 4.2 מיליון דולר או 8 סנט למניה, לעומת הפסד נקי של 700 אלף דולר או סנט למניה ברבעון הרביעי של 2013. האנליסטים שמסקרים את המניה העריכו כי הפסד למניה יעמוד על 5.4 סנט בלבד.
בסיכומה של כל שנת 2014 לייבפרסון הציגה הכנסות של 209.9 מיליון דולר – עלייה של 18% לעומת 177.8 מיליון דולר ב-2013. בשורת הרווח דיווח החברה על הפסד של 7.3 מיליון דולר או 13 סנט למניה לעומת הפסד של 3.5 מיליון דולר ב-2013 או 6 סנט למנייה.
החברה גם סיפקה תחזית לרבעון הראשון של 2015 בו ההכנסות צפיות לנוע בטווח של 60 עד 61 מיליון דולר עם הפסד של 3 עד 6 סנט למניה. בשנת 2015 כולה צופה החברה הכנסות של 263 עד 269 מיליון דולר עם הפסד למניה של 7 עד 12 סנט.
כאמור, בנובמבר 2014 לייבפרסון רכשה את Contact At Once בעבור 43 מיליון דולר במזומן, ו-22 מיליון דולר במניות וצפתה כי הרכישה תתרום להכנסותיה כ-3 מיליון דולר ברבעון הרביעי של השנה. כתוצאה מכך יתרת המזומנים של החברה ירדה והסתכמה ב-49.4 מיליון דולר בהשוואה ל-87.1 מיליון דולר ברבעון הקודם.